Estadio de Atletismo da USC

O Estadio de Atletismo da Universidade de Santiago de Compostela, coñecido como Stadium de La Residencia nos seus primeiros anos de existencia (foi construído en 1936), é un recinto deportivo adicado á práctica do atletismo, situado no Campus Vida da USC, a carón do Pavillón Universitario, e rodeado polo edificio Monte da Condesa, o Colexio Maior Fonseca, o Observatorio astronómico Ramón María Aller, e polo edificio do Servizo de Publicacións e Intercambio Científico.
 Instalacións 
As instalacións do recinto están compostas pola pista de atletismo de 400 metros e 8 carreiros, os corredores para as prácticas de saltos (con pértega, de lonxitude e triplo salto), as zonas para as prácticas de lanzamentos de xavelina e de peso, e unha gaiola para as prácticas de lanzamentos de disco ou martelo. O estadio ten unha única tribuna cuberta, cos vestiarios ós lados, e baixo a tribuna están as zonas de quecemento de material sintético. A pista de atletismo está homologada pola Federación Galega de Atletismo para a disputa de competicións oficiais, sendo o único recinto que ten esta homologación na capital galega, xa que a pista de atletismo do Estadio Multiúsos de San Lázaro é apta para adestrar pero non é regulamentaria.

 Campionato de España de Atletismo 1982 
Os días 6, 7 e 8 de agosto de 1982 disputouse neste estadio a 62ª edición do Campionato de España de Atletismo.Resultados dos Campionatos de España de Atletismo   Ata a actualidade Galicia só acolleu outras 4 veces este evento, 2 veces na Coruña (en Riazor), e 2 veces en Vigo (en Balaídos e Coia).

Nas seguintes 2 táboas amósanse as marcas que acadaron o gañadores das diversas probas de atletismo do campionato de España de 1982:

Homes
ProbaGañadorMarca 100 m  Javier Martínez  10,91 seg 200 m  Ángel Heras  21,68 seg 400 m  Benjamín González  46,56 seg 800 m  Colomán Trabado  1' 50,18 seg 1.500 m  Jose Manuel Abascal  3' 37,97 seg 5.000 m  Antonio Campos  14' 00,74 seg 110 m v.  Javier Moracho  13,98 seg 400 m v.  Marceliano Ruíz  51,98 seg 3.000 m o.  Domingo Ramón  8' 27,07 seg altura  Roberto Cabrejas  2,20 m pértega  Alberto Ruíz  5,20 m lonxitude  Antonio Corgos  8,16 m triplo  Ramón Cid  16,38 m peso  Martín Vara  17,20 m disco  Sinesio Garrachón  54,94 m martelo  Raúl Jimeno  65,70 m xavelina  Augusto Lao  70,78 m 20 km m.  Francisco Botonero  1h 31' 46,1 seg

Mulleres
ProbaGañadorMarca 100 m  Teresa Rioné  12,36 seg 200 m  Teresa Rioné  25,18 seg 400 m  Montserrat Pujol  54,90 seg 800 m  Mayte Zúñiga  2' 12,65 seg 1.500 m  Mercedes Calleja  4' 24,13 seg 3.000 m  Pilar Fernández  9' 26,22 seg 110 m v.  María José Martínez  14,30 seg 400 m v.  Rosa Colorado  1' 00,20 seg altura  Isabel Mozún  1,80 m lonxitude  Olga Dalmau  6,28 m peso  Enriqueta Díaz  12,80 m disco  Encarnación Gambús  48,56 m xavelina  Natividad Vizcaíno  48,60 m 5 km m.  Teresa Palacio  25' 43,59 seg

v. = vallas; o. = obstáculos; m. = marcha.

 Notas 

 Véxase tamén 
 Outros artigos 
 Universidade de Santiago de Compostela

 Ligazóns externas 
 Federación Galega de Atletismo - Delegación de Santiago  
 Normas para a utilización do estadio
 Plano de Santiago de Compostela (O estadio é o Nº 46)
 Fotografías do Campionato de España de Atletismo de 1982 

Categoría:Deporte en Santiago de Compostela
Categoría:Universidade de Santiago de Compostela
Categoría:Atletismo en Galicia